Ribe Stifts Adresseaviser, 1842-04-08
"Kjøbenhavnsposten" vil vide, at Kapelmesterposten i Kbhavn skal være tilbudt Kapelmester Glaser ved Kønigstæder Theater i Berlin. Ved den nylige Reorganisation af Kapellet blev Gagen for denne vigtige Post ved samme reglementeret med 3000 Rbd. aarlig. (S. Bl.)"Dannevirke forsikkre, at den hele Historie i Viborg Avis om Hunden, der opdagede den svenske Greves Morder, er Usandhed fra Begyndelsen til Enden. Hr. Landphysicus Dr. Høegh Guldberg i Nestved besvarer i vestsjællandske Avis, det Spørgsmaal: hvad bør man strax gjøre, naar man er bleven bidt af en gal Hund?" saaledes: "Det er igjennem det aabne Saar og i Reglen kun igennem dette, at den saakaldte Vandskræk (Hydrophobie) kan forplantes fra Hunden til Mennesket. Efterat man derfor har borttaget de Klædningsstykker, der maaskee have bedækket den bidte Deel, og lagt dem i Vand for at udtrække den vedhængende Gift, gjør man sig al Umage deels for at tilintetgjøre Giften i Saaret, deels for at forhindre dens Optagelse i Legemet. Disse Formaal naaer man bedst ved at befordre Saarets Blod ning saavel ved at trykke det fra alle Sider og stryge Blodet henimod selve Saaret, som ved at udsuge det (hvilket man naturligviis ei bør gjøre med Munden, men ved at sætte et lidet Glas, som er gjort lufttom ved at holde et tændt Lys under det i Saarets Nærhed, hurtigen hen over hele Saarfladen) og ved deligen at udvadske det med lunkent Vand, Sæbevand, eller salt Vand, idet man derhos sørger for at faae Saaret til at gabe saameget, at selv dets dybere Dele tilbørligen kunne blive rensede, samt endelig ved at binde et Baand middelmaadig fast ovenfor Saaret, hvis dette er paa Arme eller Been. Skulde Saaret ei være ganske frisk og allerede dækket af en Blod skorpe, da gnide man hellere denne af ved en fugtig grov Lap og fortsætte i begge Tilfælde denne Udsugning og Udskyldning af Saaret i 1 Time, eller derover. Efterat man paa denne Maade har stræbt at frigjøre dette for den skadelige Gift, søge man at til intetgjøre de mulig endnu tilbageblevne Rester ved Anvendelsen af skarpere, tildeels ætsende Midler, saasom vel skarp Eddike, Vitriololie eller Skedevand fortyndet med Vand, en stærk Opløsning af Bøgeaske eller reen Potaske i Vand, eller selv ved at udbrænde Saaret forsigtigen med Krudt, eller et Stykke glødende Metal. Disse Midler maae imidlertid, ligesaavel som hine mildere, efterhaanden anvendes paa allede bibragte Saar, hvad enten disse kun bestaae i overfladelige Rifter, eller dybere Saar, hvis samtlige Sideflader dermed bør ætses, eller dog udvaskes, naar man ei paa Grund af Saarenes ualmindelige Dybde, Sønderrivning af store Blodkar, eller Beskadigelsen af visse ædlere Organer skulde finde det tilraade ligere at oppebie Lægens Ankomst, inden denne sidste Deel af Curen blev iværksat. Den øvrige udvendige og indvendige Behandling overlades i hvert Fald til ham. Jeg troer kun at burde tilføie, at da Jndbildningskraften i denne Sygdom hos Mennesket spiller en almindelig stor Rolle, bør for nærværende Tid den Hund, der har afstedkommet Ulykken, helst bringes af Dage, selv om det ei endnu er fuldkommen afgjort, at den har liidt eller lider af udviklet Hundegalskab." Jhvorvel det kan ansees som temmelig ligegyldigt, hvad enten de danske Studenter bære den ene eller anden Farve Baand om deres Huer, turde det dog ikke være upassende at bemærke, at den nu i alle Provindsaviser, efter Aarhuus Av., cirkulerende Efterretning om de nye Trikolors Huer og de anlagte Knebelsbarter er grundfalsk, og at den danske Studenter stand ikke har nedladt sig til slige Abekattestreger, som de ovenfor omtalte, hvortil der vel heller ingen Anledning gives hos os. (Rand A.) Paa Grund af, at Hundesygen har angreben en Hund i Odense har Byens Politimester paalagt Jndvaanerne at holde deres Hunde bundne eller lade den forsyne med Mundkurv. Enhver Hund, som træffes løsgaaende uden Mundkurv, optages, og Eieren mulkteres.